Id-Deċiżjoni tal-Parlament Ewropew u l-Kunsill
tad-19 ta' Mejju 2003
dwar l-aġġustament tal-perspettiv finanzjarju għat-tkabbir
(2003/429/KE)
IL-PARLAMENT EWROPEW U L-KUNSILL TA' L-UNJONI EWROPEA,
Wara li kkunsidraw it-Trattat li jistabbilixxi l-Komunitajiet Ewropej,
Wara li kkunsidraw il-Ftehim Interistituzzjonali tas-6 ta' Mejju 1999 bejn il-Parlament Ewropew, il-Kunsill u l-Kummissjoni, dwar id-dixxiplina fil-baġit u t-titjib tal-proċedura tal-baġit [1], u b'mod partikolari il-punt 25 tiegħu,
Wara li kkunsidraw il-proposta tal-Kummissjoni [2],
Jaġixxu skond il-proċedura mfassla fil-ħames subparagrafu ta' l-Artikolu 272(9) tat-Trattat [3],
Billi:
(1) Il-perspettiv finanzjarju għall-Unjoni Ewropea (bi 15-il membru) ftiehmu dwar il-Ftehim Interistituzzjonali tas-6 ta' Mejju 1999 bejn il-Parlament Ewropew, il-Kunsill u l-Kummissjoni, għandu jiġi aġġustat sabiex jikkunsidra s-sitwazzjoni ta' l-Unjoni Ewropea mkabbra għall-25 membru fil-perjodu bejn l-2004 sa l-2006, bil-prezzijiet ta' l-1999.
(2) Il-Kunsill Ewropew ta' Copenhagen tat-12 u t-13 ta' Diċembru 2002 approva ir-riżultati tan-negozjati, li ddeterminaw il-ħtiġijiet tan-nefqa, li jirriżultaw mill-adeżjoni ta' 10 Stati Membri ġodda fl-2004.
(3) B'mod mill-aktar ċar, tenna illi l-assistenza finanzjarja ta' qabel is-sħubija għat-Turkija tkun iffinanzjata taħt "titolu ta' qabel is-sħubija" mill-2004.
(4) Il-konsegwenzi tal-perspettiv finanzjarju għall-istabbilizzar politiku f'Ċipru matul il-qafas finanzjarju kurrenti, għandhom jittieħdu in konsiderazzjoni.
(5) In konformita mat-tieni subparagrafu tal-punt 25 tal-Ftehim Interistituzzjonali tas-6 ta' Mejju 1999, il-bidliet fit-titolu konċernati minn dan l-aġġustament m'għandhomx jaqbżu l-ammonti murija fil-qafas finanzjarju indikattiv, li jinsab fl-Anness II ta' dak il-Ftehim,
IDDEĊIDEW KIF ĠEJ:
Artikolu 1
Matul il-perjodu 2004 sa l-2006, il-limiti ta' kull sena għall-approprijazzjonijiet dwar impenji tat-titoli 1, 2, 3 u 5 tal-perspettiv finanzjarju li jinsab fl-Anness I tal-Ftehim Interistituzzjonali tas-6 ta' Mejju 1999, għandu jitla' mill-ħtiġijiet tan-nefqa korrispondenti, li tirriżulta mill-adeżjoni ta' 10 Stati Membri ġodda.
Il-limitu tat-titolu 7 għandu jinkludi l-approprijazzjonijiet għall-assistenza ta' qabel l-adeżjoni li tikkonċerna t-Turkija. L-isem tat-titolu 7 huwa emendat sabiex jaqra "Strateġija ta' qabel l-Adeżjoni".
Għandu jinħoloq titolu ġdid sabiex jiddaħħlu il-kumpensi tal-baġit mifthiema fil-Kunsill Ewropew ta' Copenhagen.
Artikolu 2
1. Bħala konsegwenza, l-Anness I tal-Ftehim Interistituzzjonali tas-6 ta' Mejju 1999 huwa mibdul mill-perspettiv finanzjarju aġġustat bil-prezzijiet ta' l-1999 għal Unjoni Ewropea b'25 Membru (esklużi l-implikazzjonijiet tal-baġit li jirriżultaw mill-istabbilizzar politiku f'Ċipru), kif ippreżentat fit-Tabella 1a.
Fl-eventwalita li tintlaħaq l-istabbilita politika f'Ċipru, għandu japplika l-perspettiv finanzjarju għall-Unjoni Ewropea b'25 Membru bil-prezzijiet ta' l-1999 kif ippreżentat fit-Tabella 1b.
B'hekk, l-Anness II tal-Ftehim Interistituzzjonali tas-6 ta' Mejju 1999 jiġi bla effett.
2. Il-perspettiv finanzjarju korrispondenti, li jirriżulta mill-aġġustament tekniku għall-2004, skond il-movimenti fid-dħul nazzjonali gross (DNG), u l-prezzijiet, huma ppreżentati fit-Tabelli 2a u 2b.
Magħmula fi Brussel, fid-19 ta' Mejju 2003.